Kuskohast on pärit need imeilusad juuksed ja näokuju? Kahju, et ei ole võimalik näha läbi prilliklaaside naise silmi, mis värvi need olla võiksid? Kas tõesti ei ole selles naises midagi, mis ei oleks täiuslik? Kuidas too naine pimedaks jäi? Kas tal on oma kavaler? Kuidas ta sööb, kui ei näe, kuhu kahvli pistab? Küsimusi tekkis veel ja veel, aga neid esitada ta ei julgenud ega tahtnudki, sest mees oli päris kindel, et need ei puutunud ju üldsegi temasse.